Circa instans
Circa instans incipit opus de simplici medicina et praesertim de plantis, vero titulo carente, Latine saeculo fere XII confectum et Matthaeo Plateario scholae medicae Salernitanae attributum. Exemplaria manu scripta nonnulla, editiones saeculis XV et XVI divulgatae plures servantur. Prologus his verbis incipit: "Circa instans negocium in simplicibus medicinis nostrum versatur propositum ...", seu versione Francogallica "En ceste presente besongne est nostre propos et intencion ..."